paragraph_text: mini|Prvomajske budnice, Studena, 2019. godine Limena glazba Marinići vuče korijene s početka 20. stoljeća, kada se javlja ideja o stvaranju kulturno-prosvjetnog društva. Pjevačko i glazbeno društvo “Zvijezda” djeluje od 1928. sve do 1941. godine kada prestaje s radom zbog Drugog svjetskog rata. Društvo je brojalo čak 150 članova, a djelovalo je u teškim uvjetima bez financijske pomoći od strane vlasti, ali i bez stalnog prostora. Godine 1936. zbog učestalih pritisaka osnovan je KUD „Mladost“ u kojega prelaze gotovo svi članovi „Zvijezde“. Do 1941. godine organiziraju se brojne priredbe kako bi se poboljšala financijska situacija, a rad je na isključivo dobrovoljnoj bazi. Pomoć pri nabavci instrumenata daju i mještani Marinića i okolice. Također, do početka Drugog svjetskog rata u Marinićima stvara William Jazz orkestar. U periodu od 1946. godine kulturno-umjetnički rad u Marinićima se obnavlja formiranjem dramske i recitatorske grupe, pjevačkog zbora pod vodstvom Marijana Prašelja te ponovnog pokretanja William Jazz orkestra.Ranih 50-tih formira se instrumentalni sastav Melody pod vodstvom maestra Celestea Zrelca, a gasi se nakon 3 godine. Dom Marinići porušen je u potpunosti tijekom Drugog svjetskog rata, a izgradnja današnjeg doma u kojemu djeluju brojne udruge, završena je 1977. godine. Kao najzaslužniji za pokretanje limene glazbe u Marinićima izdvaja se Dragutin Orle, vojni glazbenik rodom iz Delnica, ali i brojni drugi, kao i Mjesna zajednica Marinići.